CELEX: 52020DP0352
Language: bg
Date: 2020-12-15 00:00:00
Title: Решение на Европейския парламент да не се представят възражения срещу делегиран регламент на Комисията от 20 ноември 2020 г. за изменение на Делегиран регламент (ЕС) 2015/2446 по отношение на сроковете за подаване на обобщени декларации за въвеждане и предварителни декларации за заминаване в случай на морски транспорт от и за Обединеното кралство Великобритания и Северна Ирландия, Англо-нормандските острови и остров Ман (C(2020)08072 — 2020/2890(DEA))

29.10.2021   
            
            
               BG
            
            
               Официален вестник на Европейския съюз
            
            
               C 445/229
            
         
      P9_TA(2020)0352
      Непредставяне на възражения срещу делегиран акт: срокове за подаване на обобщени декларации за въвеждане и предварителни декларации за заминаване в случай на морски транспорт от и за Обединеното кралство, Англо нормандските острови и остров Ман
      Решение на Европейския парламент да не се представят възражения срещу делегиран регламент на Комисията от 20 ноември 2020 г. за изменение на Делегиран регламент (ЕС) 2015/2446 по отношение на сроковете за подаване на обобщени декларации за въвеждане и предварителни декларации за заминаване в случай на морски транспорт от и за Обединеното кралство Великобритания и Северна Ирландия, Англо-нормандските острови и остров Ман (C(2020)08072 — 2020/2890(DEA))
      (2021/C 445/38)
      
         Европейският парламент,
      
                  —
               
               
                  като взе предвид делегирания регламент на Комисията (C(2020)08072),
               
            
                  —
               
               
                  като взе предвид писмото на Комисията от 26 ноември 2020 г., с което се отправя искане към Парламента да заяви, че няма да представя възражения срещу делегирания регламент,
               
            
                  —
               
               
                  като взе предвид писмото от 2 декември 2020 г. на комисията по вътрешния пазар и защита на потребителите до председателя на Съвета на председателите на комисии,
               
            
                  —
               
               
                  като взе предвид член 290 от Договора за функционирането на Европейския съюз,
               
            
                  —
               
               
                  като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 131, буква б), член 265, буква а) и член 284, параграф 5 от него,
               
            
                  —
               
               
                  като взе предвид Делегиран регламент (EC) 2015/2446 на Комисията от 28 юли 2015 г. за допълнение на Регламент (ЕС) № 952/2013 на Европейския парламент и на Съвета за определяне на подробни правила за някои от разпоредбите на Митническия кодекс на Съюза (2),
               
            
                  —
               
               
                  като взе предвид член 111, параграф 6 от своя Правилник за дейността,
               
            
                  —
               
               
                  като взе предвид препоръката за решение на комисията по вътрешния пазар и защита на потребителите,
               
            
                  —
               
               
                  като взе предвид обстоятелството, че не са представени възражения в срока, предвиден в член 111, параграф 6, трето и четвърто тире от своя Правилник за дейността, който срок изтече на 15 декември 2020 г.,
               
            
                  А.
               
               
                  като има предвид, че делегираният регламент определя сроковете, в които икономическите оператори трябва да предоставят на митническите органи на държавите членки определени данни за безопасността и сигурността на движението на стоки по море с произход или местоназначение в Обединеното кралство;
               
            
                  Б.
               
               
                  като има предвид, че преговорите за бъдещо търговско споразумение с Обединеното кралство не са довели, към датата на одобрение на делегирания регламент, до споразумение за освобождаване от задължението за подаване на най-новите данни за сигурността на стоките, които ще бъдат придвижвани по море и които са с произход или местоназначение в Обединеното кралство;
               
            
                  В.
               
               
                  като има предвид, че на 19 декември 2018 г. Комисията прие мярка със същата цел като тази на делегирания регламент (3), за да подготви евентуална ситуация, при която няма споразумение за организираното оттегляне на Обединеното кралство от Съюза, въпреки че сключването на споразумение за оттегляне направи този текст излишен;
               
            
                  Г.
               
               
                  като има предвид, че делегираният регламент следва да влезе в сила възможно най-скоро, за да се гарантира гладкото ежедневно функциониране на митническите администрации и икономическите оператори след края на преходния период;
               
            
               
                  1.
               
               
                  заявява, че не представя възражения срещу делегирания регламент;
               
            
               
                  2.
               
               
                  възлага на своя председател да предаде настоящото решение на Съвета и на Комисията.
               
            
         (1)  ОВ L 269, 10.10.2013 г., стр. 1.
      
         (2)  ОВ L 343, 29.12.2015 г., стр. 1.
      
         (3)  Делегиран регламент (ЕС) 2019/334 на Комисията от 19 декември 2018 г. за изменение на Делегиран регламент (ЕС) 2015/2446 по отношение на сроковете за подаване на обобщени декларации за въвеждане и предварителни декларации за заминаване в случай на морски транспорт от и за Обединеното кралство Великобритания и Северна Ирландия, Англо-нормандските острови и остров Ман (ОВ L 60, 28.2.2019 г., стр. 1).